130 CONGRES SCIENTIFIQUE DE FRANCE. 



et de toute la court celestielle de paradis a este propousé conclud et 

 arresté entre la communauté des compaignons de (office de cirurgie 

 et barberie de la présent cité de Tho'.ose l'aire entre iceulx com- 

 paignons certaine société compausée do statuts en œuvres spiri- 

 tuelles alaide de Dieu le créateur pour la continuation et enlretenc- 

 ment de la célébration de certaines messes en lonneur de la 

 Trinité et de Monsieur saint Cosme et saint Damyen leur patron 

 aussi pour continuer entre eulx lestude de cirurgie afin que en 

 icelle puissent profitter pour ladvenir aux corps humains et tout 

 ce entendent faire soubs permission de Justice et de vous Nobles Sei- 

 gneurs Messieurs les Capitols dcTholose conservateurs de lachouse 

 publicque dicelle cité en faisant toutesfois expresse déclaration que 

 par ladite société ne chose contenue cy après nentendent en rien 

 préjudicier ni de derroguer aux statuts et droits des maistres jurés 

 dudil office mais plustot les veulent soutenir et non infringer. 



1. El premièrement pour ce que aulcune communauté ne peult 

 estre bien gouvernée sans chief a esté statué et ordonné par Mes- 

 sieurs les Capitols de Tholose a la requeste desdits compaignons 

 dudit office de cirurgie et barberie que en ladite société aura ung 

 abbé qui sera eslu le premier dimanche de septembre chacun an 

 pour le consentement de tous lesdits compaignons ou de la plupart 

 diceulx lequel abbé sera régent pour tout ung an et luy obéiront 

 lesdits compaignons en chouses licites honnestes et qui toucheront 

 ladite société et statuts pendant ladite année. 



2. Item plus staturent etordenarent lesdits sieurs de Capitol que 

 ledit premier dimanche de septembre aussy se esliroict partous les- 

 dits compaignons ung lieutenant d'abbé et quatre conseillers les- 

 quieuls aideront durant ladite année au dit abbé a conduire les 

 affaires de ladite confrairie. 



de Bernard Domencq , abbé des compagnons; Jehan, lieutenant : Pierre 

 Chouard, Gratian Catsagnard, Guilhaume Duvignaud, Alain Desgaud, 

 conseiller dudit abbé ; Grégoire, greffier de l'année; Arnaud Gasc, Jehan 

 de Salis, Bernard de Lalaste, Guilhaume Prim, Maurice Borgade, 

 Jehan de Roddes, François Loudies, Jehan Blanc , Jehan Dupont, 

 Birthélemy Beraud, Jehan Augier, Jehan de Bruyères, JTugues de 

 Rinaud, Ramon de Roddes, Pierre de Cassan, Augier de hagarde^ 

 Guilhaumc Neuville, Pierre de Serreuel, Jehan Canorgues, Arnauld Ca- 

 jemajo et Jehan de Villeneuve. 



